Birgitte og Lasses lejlighed i Nordhavn dannede den perfekte ramme om vores weekend som turister i København. Den ligger i et stille område med nybyggeri, og med kun ca. 5 minutters gang til S-tog, hvorfra det tager ca. 10 minutter at nå til indre by.
Lejligheden er skønt og moderne indrettet, alt er nyt og fint, og der er en rigtig dejlig balkon, hvor man kan nyde aftensolen fra.
Vi følte os virkelig godt modtaget, og der var sørget for, at vi let kunne føle os hjemme. Birgitte og Lasse var meget fleksible ift. at tjekke ind og ud, og de havde hurtigt svar på vores spørgsmål.
Vi kan varmt anbefale at bo hos Birgitte og Lasse.